stanford-oval/wikipedia huggingface dataset:
Valkoposkisorsa

| Valkoposkisorsa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Alaheimo::  Anatinae
Suku::  Sorsat Anas
Laji::  bahamensis
Kaksiosainen nimi
 Anas bahamensis  Linnaeus, 1758 
Katso myös
   Valkoposkisorsa Wikispeciesissä   Valkoposkisorsa Commonsissa 
Infobox OKNimi-testi OKIUCN-testi OK: 
Valkoposkisorsa (Anas bahamensis) on puolisukeltajiin kuuluva lintulaji.
Ulkonäkö

Koiras- ja naarasyksilöt näyttävät samanlaisilta. Valkoposkisorsa on väritykseltään suurimmalta osin ruskea valkoisia poskia ja puna-harmaata nokkaa lukuun ottamatta. Poikasten nokka on kokonaan harmaa. Valkoposkisorsan levinneisyysalueella ei esiinny muita samannäköisiä lintuja.
Levinneisyys ja elinympäristö

Valkoposkisorsaa tavataan Karibialla, Galapágossaarilla ja muualla Etelä-Amerikassa. Se viihtyy parhaiten hieman suolaisissa vesissä, kuten murtovetisissä järvissä, estuaareissa ja mangrovesoilla. Itäisessä Pohjois-Amerikassa nähdyt yksilöt voivat olla vankeudesta paenneita.
Ravinto

Valkoposkisorsa käyttää ravinnokseen vesikasveja ja pikkueläimiä, jotka se pyydystää sukeltamalla puolittain veden alle. Pesän valkoposkisorsa tekee maalle kasvillisuuden suojaan, kuitenkin lähelle vettä.
Alalajit

Valkoposkisorsa jaetaan kolmeen alalajiin, jotka voidaan sijoittaa kahteen eri ryhmään:
bahamensis/rubrirostris -ryhmä
A. b. bahamensis – esiintyy Länsi-Intian saaristossa ja pohjoisen Etelä-Amerikan rannikolla
A. b. rubrirostris – esiintyy Etelä-Amerikan länsirannikolla Ecuadorista keskiseen Chileen ulottuvalla alueella
A. b. galapagensis (”Galapagos”) – esiintyy Galápagossaarilla
Käännös suomeksi
Viiksisirppikipuaja

| Viiksisirppikipuaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kipuajat Dendrocolaptidae
Suku::  Drymotoxeres
Laji::  pucheranii
Kaksiosainen nimi
 Drymotoxeres pucheranii  (Des Murs, 1849) 
Synonyymit
 Campylorhamphus pucherani 
Katso myös
   Viiksisirppikipuaja Wikispeciesissä   Viiksisirppikipuaja Commonsissa 
Infobox OKNimi-testi OKIUCN-testi OK: 
Viiksisirppikipuaja (Drymotoxeres pucheranii) on kipuajien heimoon kuuluva varpuslintu.
Levinneisyys

Viiksisirppikipuajaa tavataan Kolumbiassa, Ecuadorissa ja Perussa. Se on harvinainen, laikuttaisesti levittäytynyt ja huonosti tunnettu.
Elinympäristö

Viiksisirppikipuajaa tavataan vuoristometsissä 900–3 250, pääasiassa yli 2 000 metrin korkeudella merenpinnasta.
Vinny Vinh

| Quoc Al "Vinny" Vinh |
| --- | --- |

Henkilötiedot
Kansalaisuus:   Yhdysvallat
Pokerinpelaaja
WSOP-voitot:  0
WSOP-rahasijat:  6
WPT-voitot:  0
EPT-voitot:  0
Turnausansiot (USD):  2 351 477
Päivitetty:  7. syyskuuta 2007
Quoc Al "Vinny" Vinh (s. 30. marraskuuta Vietnam) on vietnamilaissyntyinen yhdysvaltalainen pokeriammattilainen.
Vinh menestyi 2000-luvun alussa pienemmissä pokeriturnauksissa voittaen muun muassa Kalifornian mestaruuden pot limit omahassa vuonna 2002. Kansainväliseen tietoisuuteen hän nousi helmikuussa 2004 sijoituttuaan toiseksi World Poker Tourin (WPT) L.A. Poker Classic -turnauksessa. Vinh ansaitsi kakkostilastaan 718 485 dollaria. Voittaja oli Antonio Esfandiari.
Vuonna 2005 Vinh oli toinen World Series of Pokerin (WSOP) 10 000 dollarin pot limit omaha -turnauksessa. Turnauksen voitti Rafi Amit ja Vinh sai palkintona 282 280 dollaria. Marraskuussa 2005 Vinh voitti 10 000 dollarin no limit texas hold'emissa Caesarsin Indianan kasinolla. Tämä oli WSOP-kiertueeseen kuulunut oheisturnaus. Ykköstilasta Vinh ansaitsi 437 760 dollaria.
Syyskuussa 2007 Vinhin pokeriuran turnausansiot ylittivät 2,3 miljoonaa dollaria.
Aiheesta muualla

Vinny Vinh The Hendon Mob Poker Databasessa (englanniksi)
Viljo Leskinen

| Viljo Leskinen |
| --- | --- |

Henkilötiedot
Syntynyt: 16. joulukuuta 1909 Toholampi
Kuollut: 16. marraskuuta 1945 (35 vuotta) Helsinki
Kansalaisuus:  Suomi
Uran tiedot
Lempinimi:  Nisse
Laji:  ammunta
Viljo Armas Antero Leskinen (16. joulukuuta 1909 Toholampi – 16. marraskuuta 1945 Helsinki) oli suomalainen ampuja.
Leskinen osallistui Berliinin olympiakisoihin 1936, jossa sijoittui pienoiskiväärin makuukilpailussa 15:nneksi. MM-kilpailuissa hän saavutti henkilökohtaisissa kilpailuissa kaksi hopeaa ja joukkuekilpailuissa viisi kultaa, kolme hopeaa ja kaksi pronssia. Henkilökohtaiset mitalit tuli Helsingin MM-kilpailuissa 1937 pienoiskiväärin täysottelusta ja pystykilpailusta. SM-kilpailuissa hän voitti viisi kultaa pienois- ja vapaakiväärillä 1931–1937.
Leskinen edusti urallaan Suomen Metsästysyhdistystä ja Patruunatehtaan Ampujia. Hänen veljensä Kullervo Leskinen oli myös ampuja.
Leskinen kuoli 16. marraskuuta 1945 Helsingissä. Hän oli myöhään edellisenä iltana 15. marraskuuta riidan päätteeksi ampunut erään naisen ja sen jälkeen itsensä.
Aiheesta muualla

Urheilumme tekijämiehiä: Yhtä pinnaa vailla. Viljo Armas Antero Leskinen, Seura, 10.05.1939, nro 19, s. 22, Kansalliskirjaston digitaaliset aineistot
VIVA World Cup

VIVA World Cup on jalkapalloturnaus sellaisille maajoukkueille, jotka eivät ole kansainvälisen jalkapalloliiton tai sen maanosaliittojen jäseniä. Turnauksen järjestää kyseisenkaltaisten liittojen kattojärjestö NF-Board.
Kilpailun palkintopokaalin on suunnitellut ranskalainen kuvanveistäjä Gérard Pigault ja se on nimetty Nelson Mandelan mukaan.
Vuoden 2006 turnaus

Ensimmäinen VIVA World Cup järjestettiin 19.–25. marraskuuta 2006 Hyèresissä Ranskan Oksitaniassa. Turnauksen isäntäjoukkueena toimi Oksitania.
Turnaukseen vahvisti osallistuvansa Monaco, Saame, Etelä-Kamerun, Oksitania, romanit ja Länsi-Papua. Romanit ja Länsi-Papua jäivät kuitenkin pois. Lisäksi Ranska ei päästänyt Etelä-Kamerunin joukkuetta maahan, joten turnaukseen osallistui vain kolme joukkuetta. Turnauksen voitti Saame, joka kukisti loppuottelussa Monacon 21–1.
Alun perin turnaus oli määrä järjestää Pohjois-Kyproksella ja siihen piti osallistua 16 joukkuetta. NF-Boardin ja Pohjois-Kyproksen jalkapalloliiton kiistojen vuoksi turnaus kuitenkin myönnettiin Oksitanian järjestettäväksi. Pohjois-Kypros ei muun muassa halunnut poliittisista syistä pelata Kurdistania tai Tšetšeniaa vastaan. Eikä se halunnut myöntää televisiointilupaa Al-Jazeeralle. Pohjois-Kyproksen liitto ilmoitti järjestävänsä samaan aikaan oman vastaavanlaisen turnauksen ELF Cupin. Siihen osallistui kahdeksan joukkuetta, joista osa oli NF-Boardin jäseniä.
Vuoden 2008 turnaus

Toinen VIVA World Cup järjestettiin 7.–13. heinäkuuta 2008 Jällivaarassa Ruotsin Lapissa. Isäntänä toimi edellisen turnauksen voittaja Saame. Miesten turnaukseen osallistuivat Saamen lisäksi mestaruuden voittanut pohjoisitalialainen Padania, Provence, Kurdistan ja Aramea. Naisten turnaukseen osallistuivat Saame ja Kurdistan.
Turnaukseen oli alun perin tulossa 20 joukkuetta, mutta monet joutuivat perumaan tulonsa esimerkiksi rahan puutteen vuoksi. Padanian joukkueessa pelasi Italian Serie B:n ja Serie C:n pelaajia, ja se voittikin kaikki ottelunsa turnauksessa. Saamen naisten joukkue voitti Kurdistanin kaksiosaisessa finaalissa.
Vuoden 2009 turnaus

Kolmas VIVA World Cup pelattiin Padaniassa.
Vuoden 2010 turnaus

Neljäs VIVA World Cup pidettiin Gozon saarella Maltassa.
Vuoden 2012 turnaus

Viides VIVA World Cup pelattiin Irakin Kurdistanissa.
Turnauksien parhaat

| Vuosi | Voittaja | Toinen | Kolmas |
| --- | --- | --- | --- |
| 2006 | Saame | Monaco | Oksitania |
| 2008 | Padania | Aramea | Saame |
| 2009 | Padania | Irakin Kurdistan | Saame |
| 2010 | Padania | Irakin Kurdistan | Oksitania |
| 2012 | Irakin Kurdistan | Pohjois-Kypros | Sansibar |
Aiheesta muualla

Virallinen sivusto (Arkistoitu – Internet Archive)
Ukrainan IT-armeija

| Ukrainan IT-armeija> IT-армія України |
| --- | --- |
 IT Army of Ukraine 
 Ukrainan IT-armeijan Telegram-verkkosivu (29.10.2022).
Perustettu:  26. helmikuuta 2022
Perustaja:  Myh’ailo Fedorov, Ukrainan digitaalisen muutoksen ministeri
Tyyppi:  vapaaehtoisorganisaatio
Toimiala:  Ukrainan kyberpuolustus, Ukrainaan hyökänneisiin tahoihin kohdistuvat hyökkäävät kyberoperaatiot
Kotipaikka:  Ukraina
Jäsenet:  1 000–3 500 (aktiivisesti kyberoperaatioihin osallistuvat)
Tukijamäärä:  Telegramissa yli 200 000 seuraajaa (10/2022)
Päätöksentekoelin:  ydinryhmä, jossa noin 25 ukrainalaista
Aiheesta muualla
Sivusto
Infobox OKNimi-testi OK: 
Ukrainan IT-armeija (ukr. IT-армія України, IT-armija Ukrajiny; engl. IT Army of Ukraine) on helmikuun lopulla 2022, pari vuorokautta Venäjän hyökkäyssodan alkamisen jälkeen perustettu kybersodankäynnin hajautettu, Ukrainan puolesta toimiva vapaaehtoisorganisaatio. Sen toimintaan osallistuu sekä ukrainalaisia että muista maista kotoisin olevia henkilöitä ja toimintaryhmiä.
Tausta ja perustaminen

Ryhmittymän tarkoitus on puolustaa Ukrainan informaatio- ja kyberavaruutta siiden kohdistuvia tunkeutumisia vastaan (kyberpuolustus) sekä tarvittaessa hyökätä Ukrainaan sotilallisesti tunkeutuneiden ja niitä tukevien tahojen tietojärjestelmiä vastaan (kyberpuolustus ja -hyökkäykset). Monet Ukrainan keskeiset organisaatiot ja palvelut joutuivat kyberhyökkäysten kohteeksi jo ennen Venäjän fyysisen hyökkäyssodan alkamista 24. helmikuuta 2022 ja lukuisat tahot hyökkäysvaiheen alettua.
Ukrainan IT-armeija on perustettu virallisesti Ukrainan digitaalisen muutoksen ministeri Myh’ailo Fedorovin 26. helmikuuta 2022 tekemän aloitteen pohjalta. Tosiasiallisesti jo tätä aiemmin esimerkiksi Ukrainan puolustusministeriön aloitteesta käytiin keskusteluja kyberpuolustuksesta, aihepiirin tehtäviä organisoitiin ja tehtäviin haettiin. Ukrainaa tukevat tahot myös tekivät vaikuttavia kyberiskuja venäläiskohteisiin jo muutamien tuntien kuluttua venäläishyökkäyksen alkamisen jälkeen.
Osallistujat ja toiminta

Ukrainan IT-armeijan organisaatio, päätöksenteko ja organisaatioon kuuluvat henkilöt on pidetty toiminnan luonteen vuoksi julkisuudelta salassa. Ukrainan IT-armeija ei ole Ukrainan hallituksen alainen eikä siis asevoimiinkaan kuuluva joukko, vaikka se saa tietoa esimerkiksi Ukrainan Digitaalisen muutoksen ministeriöltä ja on tehnyt yhteistyötä myös Ukrainan asevoimien kanssa. Ukrainan IT-armeijan juridinen asema on ollut ainakin osin epäselvä joukon toimiessa lainsäädännön harmaalla alueella. Lainsäädännöllisti turvatumman aseman luomisesta - esimerkiksi määrittelemällä Ukrainan IT-armeija kyberturvallisuuden reserviläisjoukoksi - on Ukrainassa käyty keskustelua.
Elokuun lopulla 2022 tehdyn haastettelun mukaan Ukrainan IT-armeijan päätöksiä tekevässä ydinryhmässä olisi noin 25 ukrainalaista aihepiirin ammattilaista. Kyberiskuihin ja niiden valmisteluun osallistuu joidenkin arvioiden mukaan aktiivisesti 1 000–3 500 ihmistä. Tarkkaa osallistujamäärää ei ole kerrottu, mutta lehdistössä esitettiin esimerkiksi maaliskuussa 2022 yli 400 000 ihmisen osallistuneen jollain tasolla. Kaikki osallistujat eivät pidä esimerkiksi Telegramia turvallisena alustana, eivätkä myöskään julkisesti kerro Twitterissä toimistaan. Mukaan ilmoittautuneet osallistujat on voitu jakaa moniin puolustuksellisiin (esimerkiksi kriittisen infrastruktuurin verkkopuolustus) tai valittuihin kohteisiin hyökkääviin toimintaryhmiin.
Ryhmittymä on toteuttanut monia kyberiskuja, esimerkiksi hajautettuja palvelunestohyökkäyksiä (DDoS) lukuisia venäläisiä ja monia valkovenäläisiä organisaatioita kohtaan. Monet kyberiskuista on toteutettu tietoverkoissa Anonymous-hakkeriryhmittymän kanssa ja yhteystyötä IT-armeija on tehnyt monien muidenkin ryhmien ja organisaatioiden kanssa.
Toiminnan laillisuudesta

Esimerkiksi Naton kyberpuolustuksen osaamiskeskuksen (CCDCOE) sivustolla tuotiin vuonna 2015 esille, että kansainvälinen lainsäädäntö sitoo ja antaa ohjeistusta kyberavaruudessa toimimiselle.
Ukrainan kriittistä infrastruktuuria suojeleviin kyberpuolustusryhmiin osallistuminen voi luonteeltaan muistuttaa tavanomaista tietoturva-ammattilaisen toimintaa.
Sen sijaan hyökkäyksellinen kybersotiminen eli esimerkiksi aktiivinen tunkeutuminen vieraan, Ukrainaa vastaan sotivan valtion julkisten tai yksityisten organisaatioiden tietojärjestelmiin hakkeroimalla on useiden osallistujien kotimaidenkin rikoslaeissa rangaistavaksi säädetty teko. Erityisesti Ukrainan ulkopuolisten osallistumisen laillisuudesta on kannettu huolta, samoin mahdollisuudesta, että tämä voisi laajentaa tulkintaa sodan osapuolista. Joissain puheenvuoroissa Ukrainan hallinnon edustajat ovat kertoneet kyberiskuja suunnattavan heidän tulkintansa mukaan ainoastaan sotilaallisiin kohteisiin.
Vaikka IT-armeijan jäsenillä ei ole asemaa sotilasjoukon osana, he voivat menettää kansainvälisen lain turvaaman siviiliasemansa ja joutua Venäjän asevoimien kohteiksi sekä kybermaailmassa että reaalimaailmassa, mikäli he osallistuvat edes pienessä mitassa Ukrainan sotilaallisiin toimiin.
Lisäksi monet muut ovat tietoisesti tai tiedostamattaan tukeneet Ukrainan IT-armeijan toimintaa lataamalla mobiililaitteelleen tai tietokoneelleen jonkun tukiohjelman (kuten Liberator-sovellus tai Play for Ukraine -peli), joka on sovellusta käytettäessä voinut jakaa laitteen resursseja DDoS-hyökkäyksien tekemiseen. Sovelluksen käyttäjä ei voi vaikuttaa, mihin DDoS-hyökkäyksiä kohdistetaan. Käyttäjä saattaa siksi joutua vastaamaan osallistumisestaan myöhemmin oikeudessa. Sovellusten käyttäjien edellytetään Ukrainassa suojaavan osallistumistaan vähintään VPN-yhteydettä käyttämällä; muistakin maista osallistujille tätä tai vahvempaa identiteetin suojaamista suositellaan.
Ukrainan IT-armeija on kertonut pyrkivänsä noudattamaan mahdollisimman hyvin Punaisen Ristin kansainvälisen komitean (ICRC) lokakuussa 2023 julkaisemia, kansainvälisen humanitaarisen lain täydennykseksi esittämiä sääntöjä siviilihakkereille, jotka toimivat asellisissa konflikteissa.
Julkisuudessa kerrottua toimintaa

Helmikuussa 2022 kyberiskujen kohteina olivat muun muassa:
Venäjän valtion sivusto
Moskovan pörssi
Sberbankin ja BestChangen osakekaupankäynti
venäläisten pankkiautomaattien toiminta
Verkkosivustoja mm.: FSB, Roskomnadzor, Venäjän presidentti, Venäjän federaation hallitus, Venäjän valtioduuma, Venäjän liittokokous, jne; Valko-Venäjän keskuspankki, jne; tiedotusvälineistä esimerkiksi TASS, Izvestija, Kommersant ja pietarilainen Fontanka sekä Venäjän television digilähetykset; Venäjään kytkeytyvät kryptovaluutat.
Huhti-elokuussa 2022 mm.
Syys-lokakuussa 2022 mm.
Aiheesta muualla

How Ukraine Is Using An 'IT Army' To Win The War Online (MSNBC, 28.2.2022) (englanniksi) (youtube.com)
Stefan Soesanto (June 2022) The IT Army of Ukraine - Structure, Tasking, and Ecosystem (pdf, Center for Security Studies (CSS). ETH Zürich) (englanniksi) (ethz.ch)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:IT Army of Ukraine
Käännös suomeksi
APD

APD voi tarkoittaa seuraavia asioita:
Dialyysihoito, engl. Automated Peritoneal Dialysis
Antisosiaalinen persoonallisuushäiriö, engl. Antisocial personality disorder
Autistic Pride Day. Autistien oikeuksien päivä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”APD”, voi hakea sivunnimihaulla, laajalla sivunnimihaulla tai tekstihaulla.
.bu

.bu on ISO 3166-1-standardissa Myanmarille varattu Internet-maatunnus, jota ei kuitenkaan otettu käyttöön. Tunnuksen nimi tulee sanasta Burma, joka on valtion aiempi nimi. Myanmarilla on käytössään vuonna 1997 käyttöönotettu .mm-tunnus.
Internet-maatunnukset
| --- | --- |
Aktiiviset:   .ac  .ad  .ae  .af  .ag  .ai  .al  .am  .ao  .aq  .ar  .as  .at  .au  .aw  .ax  .az  .ba  .bb  .bd  .be  .bf  .bg  .bh  .bi  .bj  .bm  .bn  .bo  .br  .bs  .bt  .bw  .by  .bz  .ca  .cc  .cd  .cf  .cg  .ch  .ci  .ck  .cl  .cm  .cn  .co  .cr  .cu  .cv  .cx  .cy  .cz  .de  .dj  .dk  .dm  .do  .dz  .ec  .ee  .eg  .er  .es  .et  .eu  .fi  .fj  .fk  .fm  .fo  .fr  .ga  .gd  .ge  .gf  .gg  .gh  .gi  .gl  .gm  .gn  .gp  .gq  .gr  .gs  .gt  .gu  .gw  .gy  .hk  .hm  .hn  .hr  .ht  .hu  .id  .ie  .il  .im  .in  .io  .iq  .ir  .is  .it  .je  .jm  .jo  .jp  .ke  .kg  .kh  .ki  .km  .kn  .kp  .kr  .kw  .ky  .kz  .la  .lb  .lc  .li  .lk  .lr  .ls  .lt  .lu  .lv  .ly  .ma  .mc  .md  .mg  .mh  .mk  .ml  .mm  .mn  .mo  .mp  .mq  .mr  .ms  .mt  .mu  .mv  .mw  .mx  .my  .mz  .na  .nc  .ne  .nf  .ng  .ni  .nl  .no  .np  .nr  .nu  .nz  .om  .pa  .pe  .pf  .pg  .ph  .pk  .pl  .pm  .pn  .pr  .ps  .pt  .pw  .py  .qa  .re  .ro  .ru  .rw  .sa  .sb  .sc  .sd  .se  .sg  .sh  .si  .sk  .sl  .sm  .sn  .sr  .st  .sv  .sy  .sz  .tc  .td  .tf  .tg  .th  .tj  .tk  .tl  .tm  .tn  .to  .tr  .tt  .tv  .tw  .tz  .ua  .ug  .uk  .us  .uy  .uz  .va  .vc  .ve  .vg  .vi  .vn  .vu  .wf  .ws  .ye  .yt  .za  .zm  .zw  .рф
Varatut/osoittamattomat:   .eh  .me  .rs  .um 
Varatut/käyttämättömät:   .bv  .gb  .sj  .so 
Poistumassa:   .su 
Poistetut:   .an  .bu  .cs  .dd  .nato  .tp  .yu  .zr 
Katso myös:  Ylätason verkkotunnukset ja Luettelo Internetin maatunnuksista
API

API tai Api voi tarkoittaa ainakin seuraavia asioita:
ohjelmointirajapinta (engl. application programming interface)
Lady Apple (Api), omenalajike
American Petroleum Institute (API), yhdysvaltalainen öljy- ja kaasuteollisuuden yhdistys.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”API”, voi hakea sivunnimihaulla, laajalla sivunnimihaulla tai tekstihaulla.
Vienne

Vienne on Ranskan departementti numero 86. Se sijaitsee Länsi-Ranskassa Uuden-Akvitanian alueella. Departementti on pinta-alaltaan 6 990 neliökilometriä ja asukasluvultaan 428 447 (vuonna 2011). Sen pääkaupunki on Poitiers. Vienne on jaettu edelleen kolmeen arrondissementtiin, 38 kantoniin ja 281 kuntaan.
Aiheesta muualla

Kuvia tai muita tiedostoja aiheesta Vienne Wikimedia Commonsissa
Viralliset sivut (ranskaksi)
Viennen turismi (englanniksi) (ranskaksi)
Valkopyrstöriekko

| Valkopyrstöriekko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kanalinnut Galliformes
Heimo::  Metsäkanat Tetraonidae
Suku::  Riekot Lagopus
Laji::  leucura
Kaksiosainen nimi
 Lagopus leucura  (Richardson, 1831) 
Katso myös
   Valkopyrstöriekko Wikispeciesissä   Valkopyrstöriekko Commonsissa 
Infobox OKNimi-testi OKIUCN-testi OK: 
Valkopyrstöriekko (Lagopus leucura) on pohjoisamerikkalainen kanalintu.
Koko ja ulkonäkö

Linnun pituus on 30–35 cm ja paino 0,4–0,5 kg. Koiras on hieman kookkaampi. Valkopyrstöriekko on metsäkanoista pienin. Talvella se on valkoinen, vain nokka ja silmät ovat mustat. Kesäpuvussa siivet, pyrstö ja maha ovat valkoiset ja muu höyhenpuku on harmaanruskea.
Esiintyminen

Valkopyrstöriekko elää Pohjois-Amerikan länsiosissa New Mexicon pohjoisosista Alaskaan. Sen elinalueen laajuus on noin 1,6 miljoonaa neliökilometriä, maailman populaation koko on noin 2 miljoonaa yksilöä ja sen kanta on elinvoimainen.
Elinympäristö

Valkopyrstöriekko on korkeiden vuoristojen laji, joka pesii puurajan yläpuolella. Talveksi linnut laskeutuvat usein puurajan alapuolelle ja palaavat huhti–toukokuussa pesimäalueilleen.
Lisääntyminen

Valkopyrstöriekko on yksiavioinen. Pesä on maassa ja munia on 4–8. Naaras hautoo noin 23 päivää. Poikaset osaavat lentää 10-12 päivän ikäisinä ja saavuttavat täyden koon 12-14 viikon ikäisinä. Poikaset ovat pesäpakoisia.
Ravinto

Talvella valkopyrstöriekot syövät etupäässä pajunsilmuja. Keväällä ja kesällä ne syövät kukkia ja lehtiä sekä hyönteisiä ja tatarten ituja. Hiekkaa ne syövät ruuansulatuksen edistämiseksi.
163 Erigone

| 163 Erigone> Löytäminen |
| --- | --- |
Löytäjät:  J. Perrotin
Löytöaika:  26.4.1876
Kiertoradan ominaisuudet
Eksentrisyys:  0,191
Kiertoaika Auringon ympäri:  3,64 vuotta
Keskiratanopeus:  19,36 km/s
Inklinaatio:  4,8059°
Fyysiset ominaisuudet
Päiväntasaajan halkaisija:  72,6 km
Pyörähdysaika:  16,136 tuntia
Albedo:  0,0546
Asteroidiluokka:  C
163 Erigone on tumma, suhteellisen suurikokoinen päävyöhykkeen asteroidi. Sen löysi Henri Joseph Perrotin 26. huhtikuuta 1876, ja se nimettiin kreikkalaisen mytologian Erigonen, Ikarioksen tyttären, mukaan.
Uinnin lyhyen radan maailmanmestaruuskilpailut 2008

Uinnin lyhyen radan maailmanmestaruuskilpailut 2008 järjestettiin Manchester Evening News Arenassa, Manchesterissa, Isossa-Britanniassa 9.–13. huhtikuuta 2008. Kilpailujen järjestäjänä toimi Kansainvälinen uimaliitto FINA.
Mitalistit > Miehet

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
Vapaauinti
| 50 m |  Duje Draganja | 20,81 ME |  Mark Foster | 21,31 |  Gerhard Zandberg | 21,33 |
| 100 m |  Nathan Adrian | 46,67 KE |  Filippo Magnini | 46,70 |  Duje Draganja | 46,83 |
| 200 m |  Kenrick Monk | 1.43,46 |  Kirk Palmer | 1.43,50 |  Massimiliano Rosolino | 1.44,23 |
| 400 m |  Juri Prilukov | 3.37,35 EE |  Massimiliano Rosolino | 3.39,60 |  Robert Renwick | 3.40,22 |
| 1 500 m |  Juri Prilukov | 14.22,98 KE |  David Davies | 14.36,30 |  Mateusz Sawrymowicz | 14.43,37 |
Selkäuinti
| 50 m |  Peter Marshall | 23,49 |  Liam Tancock | 23,53 |  Ashley Delaney | 23,57 |
| 100 m |  Liam Tancock | 50,14 EE |  Randall Bal | 50,42 |  Stanislav Donets | 50,53 |
| 200 m |  Markus Rogan | 1.47,84 ME |  Ryan Lochte | 1.47,91 |  Stanislav Donets | 1.50,45 |
Rintauinti
| 50 m |  Oleh Lisohor | 26,46 |  Mark Gangloff | 26,54 |  Cameron van der Burgh | 26,67 |
| 100 m |  Ihor Borysyk | 57,74 KE |  Cameron van der Burgh | 57,92 |  Oleh Lisohor | 58,08 |
| 200 m |  Kristopher Gilchrist | 2.06,18 |  Ihor Borysyk | 2.06,21 |  William Diering | 2.06,85 |
Perhosuinti
| 50 m |  Adam Pine | 22,78 |  Serhi Breus | 22,86 EE |  Jevgeni Korotyškin | 22,94 |
| 100 m |  Peter Mankoč | 50,04 KE |  Adam Pine | 50,54 |  Nikolai Skvortsov | 50,78 |
| 200 m |  Moss Burmester | 1.51,05 KE |  Nikolai Skvortsov | 1.51,83 |  Paweł Korzeniowski | 1.52,25 |
Sekauinti
| 100 m |  Ryan Lochte | 51,15 ME |  Peter Mankoč | 52,21 EE |  Liam Tancock | 52,22 |
| 200 m |  Ryan Lochte | 1.51,56 ME |  Liam Tancock | 1.53,10 |  James Goddard | 1.55,15 |
| 400 m* |  Ryan Lochte | 4.03,21 |  Robert Margalis | 4.03,74 |  Dinko Jukić | 4.06,40 |
Viestit
| 4 × 100 m vapaauinti |  Yhdysvallat Ryan Lochte Bryan Lundquist Nathan Adrian Doug Van Wie | 3.08,44 ME |  Alankomaat Robert Lijesen Bas van Velthoven Mitja Zastrow Robin van Aggele | 3.09,18 EE |  Ruotsi Petter Stymne Stefan Nystrand Lars Frölander Marcus Piehl | 3.10,04 |
| 4 × 200 m vapaauinti |  Australia Kirk Palmer Grant Brits Nicholas Sprenger Kenrick Monk | 6.55,65 KE |  Iso-Britannia Robert Renwick David Carry Andrew Hunter Ross Davenport | 6.56,52 EE |  Italia Emiliano Brembilla Massimiliano Rosolino Nicola Cassio Filippo Magnini | 6.58,39 |
| 4 × 100 m sekauinti |  Venäjä Stanislav Donets Sergei Geibel Jevgeni Korotyškin Aleksandr Suhorukov | 3.24,29 ME |  Yhdysvallat Randall Bal Mark Gangloff Ryan Lochte Nathan Adrian | 3.24,38 |  Uusi-Seelanti Daniel Bell Glenn Snyders Corney Swanepoel Cameron Gibson | 3.27,15 |
(*) 400 metrin sekauinnissa alun perin pronssille sijoittunut  Ioannis Drymonakos (4.05,11) hylättiin dopingin takia.